|  |
| --- |
|  09.03.20 |
|  |  |

**PROTOKOLL – STYRINGSMØTE NR. 1, 06.03.20**

**Sted:** Fylkesmannen i Vestfold og Telemark, Tønsberg

**Tilstede:**

Styringsgruppen:

Roar Jonstang (leder), Bjørn Tore Kjølholt, Atle Haga, Arne Johan Hestnes, Gunnar Larsen, Egil Postmyr, Thorbjørn Halvorsen, Kjetil Andersen

Sekretariat:

Bjørn Strandli, Monika Olsen, Lars W. Solheim, Frithjof Moy

For øvrig deltok Geir Endregard fra Inspiria

Havforskningsinstituttet representerte det øvrige fagnettverket.

**Sak 1 Godkjenning av innkalling og dagsorden, protokoll**

*Vedtak:*

Innkalling og dagsorden ble godkjent.

**Sak 2 Rapport om oppfølgingspunktene fra forrige møte**

*Vedtak:*

Rapporten ble tatt til etterretning.

**Sak 3 Status økonomi, rapport**

*Vedtak:*

Rapporten ble tatt til etterretning.

**Sak 4 Status framdrift**

*Vedtak:*

Rapport om framdrift fra partnerskapet ble tatt til etterretning.

Det ble stilt spørsmål om plassering av eventuelle trålfrie referanseflater med tanke på senere registrering/overvåking av endringer i tilstand. Kartleggingen viser at sjøbunnen er mer påvirket av tråling enn mange var klar over. Kan tidligere båndlagte militære områder ved Rauøy og Bolærne være egnet? Hva med områder rundt Kommersøya i Holmestrand?

**Sak 5 Høstseminaret, evaluering**

*Vedtak:*

Det er enighet om at høstseminaret var vellykket med mange gode innlegg, både fra foredragsholdere og fra salen. Seminaret hadde stor informasjonsverdi. Færder nasjonalparkstyre ønsker at det arrangeres høstkonferanse også i 2020 og styringsgruppen er enig i dette.

**Sak 6 Plan for aktivitet og framdrift i 2020**

*Vedtak:*

Styringsgruppen sluttet seg til saksframlegget. Kartleggingen er avsluttet og resten av tiden vil bli brukt til framstilling av temakart, ferdigstilling av kunnskapsbanken og skriving av sluttrapport.

**Sak 7 Beslektede kartleggingsoppgaver i 2020**

*Vedtak:*

Saken og den muntlige orienteringen ble tatt til etterretning.

**Sak 8 Utforming av økologiske grunnkart, opprettelse av arbeidsgruppe «design grunnkart»**

*Vedtak:*

Styringsgruppen sluttet seg til saksframlegget. Den etablerte arbeidsgruppen legger fram sitt forslag til design på økologisk grunnkart i neste styringsmøte før sommeren 2020.

**Sak 9 Mulig oppfølging/nye initiativ som følge av Frisk Oslofjord**

*Vedtak:*

Styringsgruppen sluttet seg til saksframlegget. Sekretariatet arbeider med flere mulige initiativ:

* Kongsberg Maritime la fram ideer til videreføring bl.a. i Indre Oslofjord; kartlegging av utvalgte flater, overvåking og undervisning.
* Forsøk med «utslippsfrie boliger», ny teknologi for å redusere kloakkutslippene til fjorden
* Forsøk med sedimentering av jordmasser i vassdrag, slik at jordpartikler i kystvannet og nedslamming eventuelt kan reduseres.
* Det er mange spredte tiltak med opphenting av marint avfall og tapt fiskeredskap. Ønskelig med en mer permanent løsning, fore eksempel gjennom Skjærgårdstjenestene og Fiskeridirektoratet.
* Hele Viken og Vestfold Telemark kan være aktuelle områder for oppfølgingsprosjekter

Styringsgruppen ønsker at ideer til oppfølgingsprosjekter meldes inn til prosjekteier og prosjektledelsen.

Forslag til oppfølgingstiltak bearbeides og legges fram for styringsgruppen i neste møte.

**Sak 10 Helhetlig plan for Oslofjorden, avgitte uttalelser**

*Vedtak:*

Avgitte uttalelser ble tatt til etterretning.

**Sak 11 Spredning av prosjektinformasjon**

*Vedtak:*

Orientering fra Inspiria ble tatt til etterretning.

**Sak 12 Eventuelt**

Bjørn Strandli orienterte om styrelederfunksjonen i gjenværende prosjektperiode. Ny ordfører i Hvaler og leder i nasjonalparkstyret for Ytre Hvaler, Mona Vauger, ønsker at Roar Jonstang blir styreleder også i gjenværende prosjektperiode. Dette spørsmålet må også avklares med Færder nasjonalparkstyre.